احمد سعید ناگی

احمد سعید ناگی  (پیدائش: 2 فروری، 1916ء - وفات: یکم ستمبر، 2006ء) پاکستان توں تعلق رکھنے والے عالمی شہرت یافتہ مصور سن۔ انہاں تحریک پاکستان دا سرکاری مصور ہونے دی وجہ توں شہرت حاصل اے۔ 

 حالات زندگی 
احمد سعید ناگی 2 فروری، 1916ء نوں امرتسر، برطانوی ہندوستان وچ پیدا ہوئےمصور احمد سعید ناگی انتقال کر گئے، روزنامہ ڈان،کراچی، 2 ستمبر 2006ءص 974، پاکستان کرونیکل، عقیل عباس جعفری، ورثہ / فضلی سنز، کراچی، 2010ء۔ انہاں نے امرتسر، لاہور، دہلی تے پیرس وچ تعلیم پائی۔ 1944ء وچ انہاں قائد اعظم محمد علی جناح نوں روبرو بٹھا کے انہاں دا پورٹریٹ بنانے دا اعزاز حاصل ہویا۔ احمد سعید ناگی دی مصوری دی نمائش پیرس، لندن، لوزان، نیویارک، زاغرب، تہران، دہلی، شملہ، لاہور تے کراچی شہراں وچ ہوچکی سی۔ انہاں دیاں بنائیاں ہوئیاں پینٹنگز زیارت ریذیڈنسی، گورنر ہاؤس کوئٹہ، گورنر ہاؤس کراچی، موہٹہ پیلس، قصر ناز، گورنر ہاؤس پشاور تے پنجاب اسمبلی بلڈنگ لاہور وچ آویزاں نیں ۔ انہاں تحریک پاکستان دا سرکاری مصور وی کہیا جاندا اے۔

 اعزازات 
حکومت پاکستان نے انہاں دی خدمات دے اعتراف دے طور اُتے انہاں 14 اگست، 1990ء نوں صدارتی تمغا برائے حسن کارکردگی عطا کیتا۔

 وفات 
احمد سعید ناگی یکم ستمبر، 2006ء نوں کراچی، پاکستان وچ وفات پا گئے۔

 حوالے 

گٹھ:1916 دے جم
گٹھ:2006 دیاں موتاں
گٹھ:ویہویں صدی دے پاکستانی مصور
گٹھ:پاکستانی فنکار
گٹھ:پاکستانی مسلم شخصیتاں
گٹھ:پاکستانی مصور
گٹھ:کارکنان تحریک پاکستان
گٹھ:کراچی دے فنکار
گٹھ:وصول کنندگان تمغائے حسن کارکردگی